Volgens ingeligte bronne met wie die nuusagentskap Bloomberg gepraat het, beplan Brittanje en die EU ’n spesiale beraad in November, waarop die leiers van albei die partye formeel tot die ooreenkomste van hul “egskeiding” sal instem.
May sukkel ondanks ’n positiewer atmosfeer rondom die samesprekings met die EU die afgelope paar weke, steeds om haar eie party en ’n verdeelde Brittanje van haar Brexit-plan te oortuig.
Kritici wat hul mes in het vir May het Dinsdag ure daaraan bestee om met ’n plan vorendag te kom oor hoe om haar kop te laat rol.
“Realisties gesproke wil ek binne die volgende ses tot agt weke ’n ooreenkoms bereik rakende die eerste fase van die onderhandelinge, die Brexit-verdrag,” het Barnier tydens sy besoek gesê.